మాడ్గులపల్లి మండలం

మాడ్గులపల్లి మండలం, తెలంగాణ రాష్ట్రం, నల్గొండ జిల్లాకు చెందిన మండలం.తెలంగాణ ప్రభుత్వ ఉత్తర్వు సంఖ్య GO Ms No 245  Revenue (DA-CMRF) Department, Dated: 11-10-2016

ఇది సమీప పట్టణమైన మిర్యాలగూడ నుండి 18 కి. మీ. దూరంలోనూ ఉంది. 2016  లో జరిగిన జిల్లాల పునర్వ్యవస్థీకరణలో భాగంగా ఈ మండలాన్ని ఏర్పరచారు.    దానికి ముందు కూడా ఈ మండలం ఇదే జిల్లాలో  ఉండేది.  ప్రస్తుతం ఈ మండలం మిర్యాలగూడ రెవెన్యూ డివిజనులో భాగం. పునర్వ్యవస్థీకరణకు ముందు  ఇది నల్గొండ డివిజనులో ఉండేది.ఈ మండలంలో 21  రెవెన్యూ గ్రామాలు ఉన్నాయి. అందులో ఒకటి నిర్జన గ్రామం. మండల కేంద్రం మాడ్గులపల్లి.  

 గణాంకాలు 
2016 లో జరిగిన పునర్వ్యవస్థీకరణలో ఏర్పడిన ఈ మండల వైశాల్యం 221 చ.కి.మీ. కాగా, జనాభా 36,488. జనాభాలో పురుషులు 18,322 కాగా, స్త్రీల సంఖ్య 18,166. మండలంలో 9,883 గృహాలున్నాయి.

 2016 లో ఏర్పడిన కొత్త మండలం 
లోగడ మాడ్గులపల్లి  గ్రామం నల్గొండ రెవెన్యూ డివిజను పరిధిలోని తిప్పర్తి మండల పరిధిలో ఉంది. 2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా మాడుగుల పల్లె గ్రామాన్ని నూతన మండల కేంద్రంగా, మిర్యాలగూడ రెవెన్యూ డివిజను పరిధి క్రింద 1+20 (ఇరవైఒక్క) గ్రామాలుతో నూతన మండలంగా ది.11.10.2016 నుండి అమలులోకి తెస్తూ ప్రభుత్వం ఉత్తర్వులు జారీ చేసింది.

 మండలం లోని గ్రామాలు 

 చెరువుపల్లి
 దాచారం
 మాడ్గులపల్లి
 ఇందుగల
 పూసల్‌పహాడ్
 గాజలాపూర్
 అభంగాపురం
 కోయల్‌పహాడ్
 ఆగమోతుకూరు
 చిరుమర్తి
 కుక్కడం
 గండ్రవానిగూడా
 తోపుచర్ల
 కల్వలపాలెం
 బొమ్మకల్లు
 పాములపహాడ్
 భీమన్‌పల్లి
 కన్నెకల్
 కేశవాపురం
 గోపాల్‌పూర్

గమనిక:నిర్జన గ్రామాలు ఒకటి పరిగణనలోకి తీసుకోలేదు

 మూలాలు 

 వెలుపలి లంకెలు 

వర్గం:2016 లో ఏర్పాటైన తెలంగాణ మండలాలు